CELEX: 
Language: da
Date: 2017-02-28 00:00:00
Title: KOMMISSIONENS DELEGEREDE FORORDNING (EU) …/… om klassificering af ydeevne med hensyn til horisontal sætningsgrad og korttidsvandabsorption for in situ-fremstillede løsfyldsprodukter af cellulose til termisk isolering, der er omfattet af EN 15101-1, i henhold til Europa-Parlamentets og Rådets forordning (EU) nr. 305/2011

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               I henhold til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF
                  1
                er der to muligheder for fastsættelse af ydeevneklasser i forbindelse med byggevarers væsentlige egenskaber. Det kan gøres gennem delegerede retsakter fra Kommissionen, jf. artikel 27, stk. 1, og artikel 60, litra f), eller det kan ske i form af harmoniserede standarder, jf. artikel 27, stk. 2, på grundlag af et revideret mandat. I henhold til artikel 27, stk. 2, første afsnit, skal de europæiske standardiseringsorganer, såfremt Kommissionen har fastsat sådanne ydeevneklasser, anvende disse klasser i harmoniserede standarder.
            
            
               Ifølge definitionen i artikel 2, nr. 7), i forordning (EU) nr. 305/2011 betyder "klasse" en skala af niveauer, som afgrænses af en minimums- og en maksimumsværdi for en byggevares ydeevne. Klasser i forordning (EU) nr. 305/2011 udtrykker således altid en given skala af fastlagt ydeevne for produktet.
            
            
               Derudover skelner forordning (EU) nr. 305/2011 i modsætning til sin forgænger Rådets direktiv 89/106/EØF ikke mellem forskellige klasser på baggrund af deres oprindelse. Ydeevneklasser, der er fastsat af Kommissionen, og klasser, der er fastsat af de europæiske standardiseringsorganer, skal således anerkendes og respekteres på samme måde. 
            
            
               Derudover er det nødvendigt at foretage en åben definition af hele klassificeringen efter ydeevne, som indebærer alle mulige ydeevneniveauer i forbindelse med en given væsentlig egenskab for de produkter, der er dækket af den pågældende standard. Ellers vil der samtidig også blive fastsat et tærskelniveau for sådan ydeevne.
            
            
               Den europæiske produktstandard EN 15101-1 for in situ-fremstillede løsfyldsprodukter af cellulose til termisk isolering blev vedtaget af Den Europæiske Standardiseringsorganisation (CEN) i september 2013. Den indeholder klassificeringer efter ydeevne for de omfattede produkter, navnlig med hensyn til to af disses væsentlige egenskaber i form af sætningsgrad ved horisontale anvendelser, lofter og gulve, hvorved der indføres syv ydeevneklasser, samt korttidsvandabsorption, hvorved der indføres to ydeevneklasser.
            
            
               Den første af disse klassificeringer, som vedrører horisontal sætningsgrad, adskiller sig fra den tidligere indførte klassificering i den harmoniserede produktstandard EN 14064-1, der omfatter visse mineraluldsprodukter til termisk isolering. Ifølge tilgængelige oplysninger er disse eksisterende klasser ikke tilstrækkelige for de pågældende produkter, da anvendelsen af cellulose som grundmateriale generelt resulterer i større horisontal sætningsgrad. På denne baggrund, og for at udvide klassificeringen til hele det typiske ydeevneområde for denne væsentlige egenskab, er den blevet udvidet til også at omfatte de øverste ydeevneniveauer ved at tilføje fire klasser til nævnte tidligere anvendte klassificering. Dette er i overensstemmelse med gældende praksis for visse medlemsstater.
            
            
               Den anden klassificering for korttidsvandabsorption vedrører de normale og tilsigtede anvendelsesbetingelser for cellulosebaserede produkter til termisk isolering. Disse forventes ikke anvendt, når der er mulighed for vandindtrængning. For at undgå fastsættelse af et skjult tærskelniveau for denne ydeevne skal klassificeringen imidlertid forblive åben. Dette skal ske ved at tilføje en øvre klasse til klassificeringen i standard EN 15101-1, som blev vedtaget af CEN i september 2013. For de pågældende produkter har det været nødvendigt at tilpasse denne klassificering for at sikre, at den planlagte klassificering af deres ydeevne i forbindelse med korttidsvandabsorption dækker alle ydeevneniveauer for disse produkter. Udviklingen af en ny version af EN 15101-1 er undervejs i CEN.
            
            
               Eftersom de europæiske standardiseringsorganer i henhold til forordning (EU) nr. 305/2011 ikke kan indføre nye klassificeringer i en harmoniseret standard, medmindre der udstedes et nyt revideret mandat, hvilket ikke har fundet sted, anses det for mere hensigtsmæssigt at gå videre med dette udkast til delegeret forordning.
            
            
               Det anses ikke for hensigtsmæssigt at medtage andre klassificeringer for ydeevne i standard EN 15101-1 inden for rammerne af udkastet til forordning, da sådanne klassificeringer, der er indeholdt i harmoniserede standarder, hvortil referencen er offentliggjort i henhold til direktiv 89/106/EØF i Den Europæiske Unions Tidende, i henhold til forordning (EU) nr. 305/2011 skal betragtes som anvendelige i henhold til forordning (EU) nr. 305/2011, uden at det har været nødvendigt at foretage yderligere foranstaltninger.
            
            
               2.HØRINGER FORUD FOR RETSAKTENS VEDTAGELSE
            
            
               Udkastet til forordning blev drøftet ved mødet i den rådgivende gruppe for bygge- og anlægsvirksomhed den 14. juni 2016 og blev også sendt til skriftlig høring hos eksperter mellem den 31. maj og 28. juni 2016. Før disse trin havde alle medlemsstater haft mulighed for at udpege eksperter til at deltage. Ud over disse eksperter blev også andre eksterne interessenter hørt. De dokumenter, som blev drøftet i den rådgivende gruppe og var relevante for den skriftlige høring, blev sendt samtidig til Europa-Parlamentet og Rådet som fastsat i den fælles forståelse om delegerede retsakter. De bemærkninger, der blev fremsat i disse sammenhænge, er blevet taget i betragtning ved udarbejdelsen af det endelige udkast til denne retsakt med henblik på høringen af andre tjenestegrene.
            
            
               3.JURIDISKE ASPEKTER AF DEN DELEGEREDE RETSAKT
            
            
               I henhold til artikel 27 i forordning (EU) nr. 305/2011 kan der fastsættes ydeevneklasser for byggevarers væsentlige egenskaber. Det kan gøres gennem delegerede retsakter fra Kommissionen, jf. artikel 27, stk. 1, og artikel 60, litra f). I henhold til artikel 27, stk. 2, første afsnit, skal de europæiske standardiseringsorganer, såfremt Kommissionen har fastsat sådanne ydeevneklasser, anvende disse klasser i harmoniserede standarder.
            
            
               Ifølge artikel 2, nr. 7), i forordning (EU) nr. 305/2011 betyder "klasse" en skala af niveauer, som afgrænses af en minimums- og en maksimumsværdi for en byggevares ydeevne. Forordning (EU) nr. 305/2011 skelner ikke mellem forskellige klasser. Ydeevneklasser, der er fastsat af Kommissionen, og klasser, der er fastsat af de europæiske standardiseringsorganer, skal således anerkendes og respekteres på samme måde.
            
            
               Eftersom de europæiske standardiseringsorganer i henhold til forordning (EU) nr. 305/2011 ikke kan indføre nye klassificeringer af ydeevne i harmoniserede standarder, medmindre der udstedes et nyt revideret mandat, hvilket ikke har fundet sted, anses det for mere hensigtsmæssigt at gå videre med dette udkast til delegeret forordning.
            
            
               Derfor bør udkastet til forordning vedtages, således at der kan fastsættes nye ydeevneklasser for in situ-fremstillede løsfyldsprodukter af cellulose til termisk isolering, der er omfattet af den europæiske standard EN 15101-1.
            
            
               Udkastet til forordning er i overensstemmelse med proportionalitetsprincippet. Det medfører, at visse vanskeligheder i forbindelse med indvirkningen af forordning (EU) 305/2011 på fastsættelsen af klassificeringssystemer for byggevarers ydeevne kan afhjælpes og derfor vurderes at gavne hele den europæiske byggesektor.
            
         
         
            
               KOMMISSIONENS DELEGEREDE FORORDNING (EU) …/…
            
            
               af 24.2.2017
            
            
               om klassificering af ydeevne med hensyn til horisontal sætningsgrad og korttidsvandabsorption for in situ-fremstillede løsfyldsprodukter af cellulose til termisk isolering, der er omfattet af EN 15101-1, i henhold til Europa-Parlamentets og Rådets forordning (EU) nr. 305/2011
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF
                  2
               , særlig artikel 27, stk. 1, og
            
            
               ud fra følgende betragtninger:
            
            
               (1)
                     Når Kommissionen ikke fastsætter ydeevneklasser for byggevarers væsentlige egenskaber, jf. artikel 27, stk. 2, i forordning (EU) nr. 305/2011, kan sådanne fastsættes af de europæiske standardiseringsorganer, men kun på grundlag af et revideret mandat.
            
            
               (2)
                     Den europæiske produktstandard EN 15101-1 for in situ-fremstillede løsfyldsprodukter af cellulose til termisk isolering indeholder klassificeringer af ydeevnen med hensyn til to af produkternes væsentlige egenskaber i form af sætningsgrad ved horisontale anvendelser, lofter og gulve, samt korttidsvandabsorption. Disse klassificeringer udgør et skridt fremad i konsolideringen af det indre marked for de pågældende produkter.
            
            
               (3)
                     Der er ikke udstedt et revideret mandat for disse nye klassificeringer.
            
            
               (4)
                     Der bør derfor etableres nye klassificeringssystemer for produkter, der er omfattet af EN 15101-1 —
            
            
               VEDTAGET DENNE FORORDNING:
            
            
               Artikel 1
            
            
               Ydeevnen for in situ-fremstillede løsfyldsprodukter af cellulose til termisk isolering med hensyn til disses væsentlige egenskaber i form af sætningsgrad ved horisontale anvendelser, lofter og gulve, samt korttidsvandabsorption skal klassificeres i henhold til de klassificeringssystemer, der er anført i bilaget.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 24.2.2017.
            
            
               
                     På Kommissionens vegne
               
            
         
         
            
               
                     Formand
                     Jean-Claude JUNCKER
               
            
         
         
            
                  
                     (1)
                  EUT L 88 af 4.4.2011, s. 5.
               
               
                  
                     (2)
                  EUT L 88 af 4.4.2011, s. 5.
               
            
      
    ---documentbreak--- 
      
         
         
            
               BILAG
            
            
               Tabel 1: Klasser for sætningsgrad ved horisontale anvendelser, lofter og gulve
            
            
                     
                        Klasse 
                     
                  
                  
                     
                  
               
                     
                        SH 0 
                     
                  
                  
                     
                        Ingen målbar sætningsgrad (≤ 1 %) 
                     
                  
               
                     
                        SH 5 
                     
                  
                  
                     
                        ≤ 5 % 
                     
                  
               
                     
                        SH 10 
                     
                  
                  
                     
                        ≤ 10 % 
                     
                  
               
                     
                        SH 15 
                     
                  
                  
                     
                        ≤ 15 % 
                     
                  
               
                     
                        SH 20 
                     
                  
                  
                     
                        ≤ 20 % 
                     
                  
               
                     
                        SH 25 
                     
                  
                  
                     
                        ≤ 25 % 
                     
                  
               
                     
                        SH 30 
                     
                  
                  
                     
                        > 25 % 
                     
                  
               
            
               Tabel 2: Klasser for korttidsvandabsorption
            
            
                     
                        Klasse 
                     
                  
                  
                     
                  
               
                     
                        WS 1 
                     
                  
                  
                     
                        ≤ 1,0 kg/m2 
                     
                  
               
                     
                        WS 2 
                     
                  
                  
                     
                        ≤ 2,0 kg/m2
                     
                  
               
                     
                        WS 3
                     
                  
                  
                     
                        > 2,0 kg/m2